शिवपुरी। फिजीकल थाना क्षेत्रांतर्गत एक महिला ने घर में फांसी लगाकर आत्महत्या कर ली। बताया जाता है कि महिला बीमारी से परेशान थी जिस कारण उसने आत्मघाती कदम उठाया। मामले में पुलिस ने मर्ग कायम कर विवेचना शुरू कर दी है। फिजीकल थाना क्षेत्र के बाणगंगा के पास फिल्टर प्लांट कॉलोनी शासकीय क्वार्टर में रहने वाली महिला विजय लक्ष्मी पत्नी देवेंद्र कुमार उपाध्याय 44 वर्ष ने सोमवार की शाम अपने घर के अंदर फांसी लगा ली। घटना के समय घर पर कोई नहीं था। जैसे ही परिजन घर पर आए और महिला देखा कि महिला फांसी के फंदे पर झूल रही है। घटना की सूचना तुरंत पुलिस को दी गई। सूचना पर पुलिस मौके पर पहुंच गई और लाश को नीचे उतरवाकर घटना स्थल का मुआयना किया गया। इसके बाद लाश को पोस्टमार्टम के लिए भेज दिया गया। महिला के परिजनों ने बताया कि वह काफी लंबे समय से बीमार थी और अक्सर बीमारी के कारण परेशान रहा करती थी। शायद इसी कारण से उसने फांसी लगाई हो।